на наличните доказателства за турския внос не може да се счита, че се осъществява на вредоносни цени.
 (242)
 През разглеждания период общо вносът от други държави се е увеличил с 48 %, а пазарният му дял е нараснал от 3,6 % на 5,2 %. Въпреки това и въз основа на единствената налична информация цените на вноса от други трети държави са били с около 50 % по-високи от китайските дъмпингови цени.
 (243)
 Поради това бе направено временното заключение, че вносът от трети държави, различни от КНР, не е отслабил причинно-следствената връзка между дъмпинговия внос и понесената от промишлеността на Съюза вреда.
 5.2.2. Равнище на износа на промишлеността на Съюза
 (244)
 През разглеждания период обемът на износа на производителите от Съюза се е променял, както следва:
 Таблица 13
 Равнище на износа на производителите от Съюза
 2015 г.
 2016 г.
 2017 г.
 РП
 Обем на износа (в хиляди бройки)
 1 003
 1 156
 1 401
 1 371
 Индекс
 100
 115
 140
 137
 Средна цена (EUR/бройка)
 16,2
 16,0
 19,3
 17,4
 Индекс
 100
 99
 119
 108
 Пазарен дял на износа
 3,0 %
 3,5 %
 4,1 %
 4,2 %
 Индекс
 100
 116
 139
 140
 Източник: EUWA (за обема), включените в извадката производители (за цените).
 (245)
 През разглеждания период делът на износа на промишлеността на Съюза е представлявал по-малко от 3 % от общото ѝ производство. Така че макар и износът е нараснал с 40 %, т.е. с около 300 хиляди единици, той представлява само малка част от спада в производството. Съюзът е останал основният пазар на промишлеността на Съюза, като по време на разследвания период е поемал 95,8 % от нейните продажби, а по време на разглеждания период тези продажби са намалели както в абсолютно изражение, така и като пазарен дял.
 (246)
 Поради това се стигна до заключението, че ако не друго, тези експортни продажби леко са намалили вредата, причинена от дъмпинговия внос.
 (247)
 Затова бе направено временното заключение, че износът на промишлеността на Съюза не е допринесъл за вредата, понесена от промишлеността на Съюза.
 5.2.3. Цената на стоманата
 (248)
 В жалбата бе посочено, че през разглеждания период цената на стоманата в Съюза се е увеличила значително и това бе потвърдено по време на контролните посещения на място на включените в извадката производители от Съюза. Действително средната покупна цена на горещовалцованите рулони, заплащана от включените в извадката производители, се е променяла, както следва:
 Таблица 14
 Среден разход за горещовалцовани рулони, необходими за производството на едно колело
 2015 г.
 2016 г.
 2017 г.
 РП
 Индекс
 100
 98
 122
 133
 Източник: включени в извадката производители.
 (249)
 През разглеждания период средният разход за горещовалцовани рулони, необходими за производството на едно колело, се е увеличил с 33 %. Горещовалцованите рулони представляват около 50 % от производствените разходи. При нормални условия промишлеността би прехвърлила това увеличение на разходите върху своите клиенти, по-специално ако рентабилността ѝ е ниска. При настоящите условия с високи и увеличаващи се обеми на китайския внос на необичайно ниски цени промишлеността на Съюза не е била в състояние да адаптира съответно продажните си цени.
 (250)
 Поради това